Poštovani roditelji,

početak nove pedagoške godine je pred nama a s njim i nove epidemiološke mjere za očuvanje zdravlja, pa Vas tim povodom upućujemo na sljedeće:

-Radno vrijeme vrtića je od 6.00 do 16.30 sati

-Dovođenje djece u vrtić bit će moguće samo do 8 sati ujutro

-Molimo Vas da svoju djecu u vrtić dovodite uvijek u isto vrijeme

-Molimo Vas da ne dovodite dijete u vrtić ukoliko Vi i/ili Vaše dijete imate simptome respiratornih bolesti, ako Vam je izrečena mjera samoizolacije ili bolujete od koronavirusa

-Također, ako dijete boluje od drugih zaraznih bolesti molimo Vas da ga ne dovodite u vrtić

-Prije dolaska u vrtić svom djetetu svakodnevno izmjerite temperaturu, upišite je u bilježnicu koju molimo svaki dan predajte na uvid odgojitelju - ukoliko je djetetu temperatura povišena, molimo Vas da dijete ostavite kod kuće

-Prilikom dovođenja djeteta pozvonite na ulaz i nemojte ulaziti u prostore vrtića (odgojitelj će dijete preuzeti na ulazu)

-Samo roditeljima novoupisane djece u vremenu prilagođavanja od 1. do 4. rujna bit će omogućen boravak s djetetom u vrtiću u trajanju 15 minuta, uz obvezno nošenje zaštitne maske, a prema unaprijed definiranom rasporedu

-Pri dolasku po dijete preuzet ćete ga na ulazu vrtića ili na vanjskim prostorima, ukoliko djeca u to vrijeme budu boravila vani

-Molimo Vas da ne dolazite na prostor vanjske terase i igrališta vrtića

-Molimo Vas da se ne zadržavate pred ulazom vrtića te da držite razmak od drugih osoba najmanje 2 metra

-Kada ostavite svoje dijete u vrtiću ili dođete po njega molimo da se do parkirališta ne vraćate stepenicama nego putem pristupne rampe za invalide koja se nalazi u produžetku stepenica (ustrojavanjem tzv. „kružnog toka“ izbjeći će se grupiranje na stepeništu i pred ulaznim vratima vrtića)

-U vrtić nemojte donositi igračke niti druge predmete od kuće

-Odjeću za djecu i drugu neophodnu opremu u vrtić donosite isključivo petkom

-U slučaju da Vašem djetetu bude potvrđena zaraza COVID-19 molimo da u što skorijem roku o tome obavijestite ravnateljicu vrtića.

Ukoliko su Vam potrebna neka dodatna pojašnjenja molimo kontaktirajte ravnateljicu Snježanu Dupan-Lovrić na broj 401-414 ili 098-179-2075.

Zahvaljujemo na suradnji! Dječji vrtić Suncokret